CELEX: C2006/224/105
Language: et
Date: 2006-09-16 00:00:00
Title: Kohtuasi T-202/06: 31. juulil 2006 esitatud hagi — Select Appointments Ltd. versus Siseturu Ühtlustamise Amet — Manpower (TELESELECT)

16.9.2006   
            
            
               ET
            
            
               Euroopa Liidu Teataja
            
            
               C 224/50
            
         31. juulil 2006 esitatud hagi — Select Appointments Ltd. versus Siseturu Ühtlustamise Amet — Manpower (TELESELECT)
   (Kohtuasi T-202/06)
   (2006/C 224/105)
   Hagiavaldus esitati inglise keeles
   Pooled
   
      Hageja: Select Appointments (Holdings) Ltd. (St Albans, Ühendkuningriik) (esindajad: barrister G. R Fernando, solicitor C. J. Leech)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool apellatsioonikojas: Manpower Inc. (Milwaukee, Ameerika Ühendriigid)
   Hageja nõuded
   
               —
            
            
               Tühistada Siseturu Ühtlustamise Ameti apellatsioonikoja 18. mai 2006. aasta otsus, millega nõustuti taotluse nr 1 030 980 registreerimisega ja jäeti rahuldamata vastulause nr B 303 158;
            
         
               —
            
            
               jätta registreerimistaotlus rahuldamata
            
         
               —
            
            
               mõista kohtukulud välja Siseturu Ühtlustamise Ametilt.
            
         Väited ja peamised argumendid
   
      Ühenduse kaubamärgi taotleja: Manpower Inc.
   
      Asjaomane ühenduse kaubamärk: ühenduse sõnamärk “TELESELECT” teenustele klassides 35 ja 41 (hindamis- ja koolitusteenused telefonikõnede haldamise valdkonnas)
   
      Vastulause aluseks oleva kaubamärgi või tähise omanik: Select Appointments (Holdings)
   
      Vastulause aluseks olev kaubamärk või tähis: ühenduse sõnamärk “SELECT” teenustele klassides 35 ja 41 — taotlus nr 2 111 367 (vahendusbüroo, konsultatsiooniettevõtja, teave tööhõive perspektiivide kohta, personalihaldamise reklaam ja teenused)
   
      Vastulausete osakonna otsus: jätta vastulause rahuldamata
   
      Apellatsioonikoja otsus: tühistada vastulausete osakonna otsus
   
      Õiguslikud alused: Määruse nr 40/94 (1) artikli 8 lõike 1 punkti b rikkumine sellega, et hageja väitel segiajamise tõenäosus, isegi kui see on ainult teatavas ühenduse osas, õigustab vaidlusaluse kaubamärgi registreerimisest keeldumist. Kuna keskmine tarbija ei pruugi inglise keelt rääkida, ei ole sõnamärgil “SELECT” nende jaoks eraldi tähendust.
   Hageja väidab lisaks, et vaidlusaluse kaubamärgi all pakutavad hindamisteenused kuuluvad laiemalt vahendusbüroo teenuste hulka, mis on hõlmatud selle oma ühenduse kaubamärgiga.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT L 11, lk 1; ELT eriväljaanne 17/01, lk 146)